ઉત્પાદકોનો આક્રોશ જાણી ઉઠેલા સંચાલકો દ્વારા પુનઃ ભાવ વધારો વધારી ૬.૫ ટકા જાહેર કરાયો છે ત્યારે ગુજરાત કિસાન સભાની સાબરકાંઠા તેમજ અરવલ્લી સમિતિ દ્વારા સાબરડેરી દ્વારા ચુકવાયેલો ભાવ વધારો ઉત્પાદકોની મજાક સમાન ગણાવ્યો હતો. ૧૦ ટકાના ભાવ વધારા ચુકવવાની માગણી સાથે કિસાન સભા દ્વારા આગામી ૧૦ જુલાઈ મંગળવારના રોજ હિંમતનગરથી સાબરડેરી સુધી પદયાત્રા યોજાશે. જેમાં પશુપાલકોને જંગી સંખ્યામાં હાજર રહેવા અપીલ કરાઈ છે. ગુજરાત કિસાન સભાના પ્રમુખ દિલાવરસિંહ મીલા, અરવલ્લી જિલ્લા પ્રમુખ ભલાભાઈ ખાંટે જણાવ્યું હતું કે ડેરીના સંચાલકોને અગાઉ જાહેર કરાયેલો ભાવ વધારો સાબરકાંઠા બેન્કની ચૂંટણીમાં નડતરરૂપ ન થાય તે માટે ૬.૫ ટકા જાહેર કરાયો છે. પરંતુ આ ભાવ વધારાનો પણ ગુજરાત કિસાન સભા વિરોધ દર્શાવે છે.